Vývrat (potok)

**Vývrat** je potok v regióne Záhorie v severnej časti územia obce Kuchyňa a v severozápadnej časti územia obce Rohožník v okrese Malacky v Bratislavskom kraji. Nachádza sa hornou časťou toku v geomorfologickom celku Malé Karpaty v geomorfologickom podcelku Pezinské Karpaty a dolnou časťou toku v geomorfologickom celku Borská nížina v geomorfologickom podcelku Podmalokarpatská zníženina. Je pravostranným prítokom Rudavky. Od sútoku oboch zdrojníc po ústie do Rudavky má dĺžku , spolu s dlhšou zdrojnicou od prameňa dlhšej zdrojnice po ústie  do Rudavky má dĺžku . Plošný obsah povodia má . Je vodným tokom V. rádu.

## Vznik
Vzniká sútokom dvoch zdrojníc v  v lesnom extraviláne, v geomorfologickom celku Malé Karpaty v geomorfologickom podcelku Pezinské Karpaty, preteká cez les *Hubalová* a úpätím vrchu *Hubalová* s , ľavým brehom obmýva severovýchodné a severné úbočie vrchu *Vysoký Rajd* s , na území obcí Kuchyňa a Rohožník v okrese Malacky v Bratislavskom kraji. Severná zdrojnica pramení v lesnom extraviláne na území obce Kuchyňa v  vo vzdialenosti 100 m od obecnej hranice medzi Kuchyňou a Rohožníkom, v  tvorí ako pravostranná zdrojnica potoka Vývrat. Južná, kratšia, zdrojnica pramení tiež na území obce Kuchyňa v  v lesnom extraviláne, od prameňa tečie severozápadoseverným smerom, podteká miestnu účelovú komunikáciu, priberá jediný bezmenný pravostranný prítok, pokračuje stále rovnakým smerom až k sútoku oboch zdrojníc kde v  tvorí ako ľavostranná zdrojnica potoka Vývrat.

## Opis toku
Po vzniku (po sútoku oboch zdrojníc) v  preteká lesným extravilánom územia obce Kuchyňa, tečie západným smerom a vytvára oblúk vypnutý na sever, v  priberá bezmenný pravostranný prítok z južného a juhozápadného úpätia vrchu Vysoká s , v  priberá bezmenný ľavostranný prítok z úpätia vrchu *Vysoký Rajd* s , v  priberá ďalší bezmenný pravostranný prítok tiež z južného a juhozápadného úpätia vrchu *Vysoká* s , v  priberá už tretí v poradí bezmenný pravostranný prítok z južného a juhozápadného úpätia vrchu *Vysoká* s , priberá ďalší pravostranný bezmenný prítok, v  obmýva úpätie lesa *Vývrat*, v  priberá bezmenný pravostranný prítok z úpätia západného svahu vrchu *Bučková* s  a zároveň vteká do poľnohospodárskeho extravilánu, preteká geomorfologickým podcelkom Podmalokarpatská zníženina, priberá ľavostranný bezmenný krátky prítok, pravým brehom obteká dva rybníky a následne v  napája vodnú nádrž Vývrat cez ktorú prebieha hranica medzi obcami Kuchyňa a Rohožník, opúšťa územie obce Kuchyňa a vteká na územie obce Rohožník, pokračuje severným smerom, v  západne od intravilánu obce Rohožník ústi do Rudavky ako jej pravostranný prítok. Potok *Vývrat* nemá významnejšie prítoky.

## Pôvod názvu
Motivantom názvu vodného toku *Vývrat* na území obcí Kuchyňa a Rohožník v období pomenovacieho procesu bol názov lesa *Vývrat* prípadne názov samoty - horárne *Vývrat*, cez územie ktorých vodný tok preteká. Pôvodným významom motivanta bola *topografická lokalita s charakteristickým výskytom vyvráteného a vyvaleného stromového porastu*. Z jedného z týchto dvoch toponým bol prenesený názov do pozície hydronyma a tým bolo utvorené jednoslovné hydronymum v podobe *Vývrat* ako súčasť veľmi početnej skupiny názvov v slovenskej toponymii, najmä v hydronymii. Názov vodného toku *Vývrat* bol štandardizovaný v roku 1978. V priestore slovenskej hydronymie potokov hydronymum *Vývrat* nie je jedinečným hydronymom (máj 2022), máme aj homonymné hydronymum Vývrat.

## Referencie

Kategória:Potoky na Slovensku
Kategória:Vodné toky v okrese Malacky
Kategória:Vodné toky v Malých Karpatoch
Kategória:Vodné toky v Borskej nížine
Kategória:Povodie Moravy
Kategória:Kuchyňa (okres Malacky)
Kategória:Rohožník (okres Malacky)